บาทเปิด 33.33 บาทต่อดอลลาร์  แนวโน้มอ่อนค่า
เงินบาทเปิดตลาด 33.33 บาทต่อดอลลาร์  แนวโน้มอ่อนค่า ตลาดยังกังวลปัญหาสงครามการค้า
3 ส.ค. 2561

เงินบาทเปิดตลาด 33.33 บาทต่อดอลลาร์  แนวโน้มอ่อนค่า ตลาดยังกังวลปัญหาสงครามการค้า
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 33.33 บาท/ดอลลาร์ จากเย็นวานนี้(2 ส.ค.) ที่ตลาดอยู่ที่ระดับ 33.29/32 บาท/ดอลลาร์
"เงินบาทกลับมาอ่อนค่าหลังเมื่อคืนดอลลาร์ยังแข็งค่าเมื่อเทียบสกุลหลัก จากความกังวลสงครามการค้า และกรณีที่เฟดส่งสัญญาณการขึ้นดอกเบี้ยในการประชุมที่จะเกิดขึ้นในเดือนกันยายนนี้" นักบริหารเงินระบุ
นักบริหารเงิน ประเมินกรอบการเคลื่อนไหวของค่าเงินบาท 33.30-33.40 บาท/ดอลลาร์